Algun/ /utres 
del cànon polí 



Teutó/ budi/te/ en ootolò 



El cànon pali és, probablement, la versió escrita més 
antiga de les ensenyances del buda. El conjunt està 
format de molts volums. Aquesta selecció té alguns dels 
discursos curts més famosos. 


índex 


Culagosingha sutra 

El buda visita el seu deixeble Anuruddha que viu amb dos altres 
deixebles i sent joia en veure la seva convivència harmònica. 

Metta sutra 

El discurs sobre metta, l'amor envers tots els éssers. 

Kosambiya sutra 

El buda esbrina que un grup de deixebles viuen immersos en 
picabaralles constants. Els crida i els imparteix una ensenyança escaient. 

Dhammacakkappavattana sutra 

El primer discurs de buda. Fa un resum de les seves principals 
ensenyances i Kondanna és la primera persona que les entén. La 
divinitat s'alegra que el buda hagi pogut guiar un altre ésser humà a la 
il·luminació. 

Bahiya sutra 

Bahiya fa un llarg viatge per tal de conèixer el buda. El troba ocupat. 
Bahiya insisteix per tal d'obtenir una ensenyança ràpidament i obté la 
il·luminació sobtada al escoltar-lo. 

Maha-mangala sutra 

Uns versos de benaurança especialment dirigits als laics. 

Meghiya sutra 

Meghiya acompanya al buda però vol anar a meditar tot sol. Tot i que el 
buda li diu que no és el moment propici, hi va igualment. Després del 
seu fracàs, el buda li imparteix unes ensenyances. 

Anattalakkhana sutra 

Un dels discursos en què el buda exposa la doctrina central del budisme 
de anatta o “sense ànima”. 

El sutra dels Kalamas 

A la tribu dels Kalamas se senten confosos, ja que hi ha molts mestres 
espirituals que ensenyen coses diferents. El buda els explica les pautes 
per tal d' avaluar el que escolten. 


Culagosingha sutra 


Això he sentit a dir. Una vegada el benaurat residia a Nadika a 
la casa de Maó. En aquella ocasió el venerable Anuruddha, el 
venerable Nadiya i el venerable Kimbila residien al parc dels 
boscos de Gosinga. 

Cap al capvespre, després de meditar, el benaurat es va alçar i 
va anar al parc de Gosinga. El guardià del parc va veure al 
Benaurat apropar-se i li va dir: 

-No entris en aquest parc asceta. Aquí hi ha tres membres d'un 
clan que cerquen el seu propi bé. No els molestis. 

El venerable Anuruddha va sentir al guardià del parc parlant 
amb el benaurat i li va dir: 

-Amic guardià del parc, no deixis fora al benaurat. És el nostre 
mestre qui està aquí. 

Llavors, el venerable Anuruddha va dirigir-se al venerable 
Nandiya i al venerable Kimbila i els va dir: 

-Veniu, venerables amics, veniu! El nostre mestre, el benaurat, 
ha vingut. 

Llavors els tres van anar plegats a trobar-se amb el benaurat. 
Un va agafar el seu bol i l’hàbit, l’altre va preparar un seient i 
l'altra va anar a cercar aigua perquè es rentés els peus. El 
benaurat es va asseure en el seient que li havien preparat i es va 
rentar els peus. Llavors els tres venerables éssers van rendir 
honors al benaurat i es van asseure a prop seu. Un cop eren 
asseguts, el benaurat els va dir: 

-Espero que estigueu bé, espero que estigueu còmodes i no 
tingueu dificultats a l’hora d’abastar la almoina del menjar. 


Espero, que visqueu amb estima mútua, en pau i sense 
conflictes, tal com fan la llet i la aigua quan es barregen, amb 
consideració i amb afecte. 

-Sens dubte, venerable senyor, vivim en pau amb estima mútua, 
sense conflictes, de la mateixa manera com quan la llet i la 
aigua es barregen, amb afecte i consideració. 

-Però, Anurudha, com és que viviu així? 

-Venerable senyor, jo penso el següent: és un avantatge per mi, 
un gran avantatge, viure amb aquests companys en la vida 
santa. 

Porto a terme ofrenes de amor (metta) cap aquests venerables 
éssers, tant en públic com en privat; porto a terme actes verbals 
de amor (metta) cap a tots dos, tant en públic com en privat; 
porto a terme actes mentals de amor (metta) cap a tots dos, tant 
en públic com en privat. Jo considero el següent: perquè no 
deixar de banda els meus desitjós i fer el que desitgin aquests 
venerables éssers? I deixo de banda el que jo desitjo i faig el que 
desitgen aquests venerables éssers. Els nostres cossos són 
diferents, venerable senyor, però les nostres ments són una. 

El venerable Nandiya i el venerable Kimbila van dir el mateix, i 
van afegir: 

-Així, venerable senyor, és com vivim, en pau, amb estima 
mútua, sense conflictes, tal com es barregen la llet i la aigua, 
tenint-nos consideració i afecte. 

-Molt bé, molt bé, Anuruddha. Espero que seguiu de la mateixa 
manera: diligents, apassionats i resolts. Però, com és que podeu 
seguir així? 

-De la següent manera, venerable senyor: el primer de nosaltres 
que torna del poble amb el menjar de Palmoina, prepara els 
seients, serveix la aigua per beure i la aigua per rentar-se, i posa 



el cabàs de les deixalles en el seu lloc. El que de nosaltres torna 
el darrer, menja el que queda de menjar -si ho desitja-, i si no, el 
tira on no hi ha vegetació o el tira a l’aigua on no hi ha vida. 
Retira els seients, la aigua per beure i la aigua per rentar-se i 
escombra el lloc on mengem. Qualsevol dels tres que noti que 
els gerros de aigua per beure, per rentar-se o per les latrines 
estan buits o amb poca aigua, es fa càrrec d'ells. Si pesen massa, 
l’un crida a l’altre, fent-li un senyal amb la mà i, ajuntant les 
mans, entre tots dos, ho movem. I ho fem en silenci. Ara bé, 
cada cinc dies passem la nit junts, asseguts debatent sobre el 
dharma. Així és com ens mantenim diligents, apassionats i 
resolts. 

-Molt bé, Anuruddha, molt bé. Però, mentre us manteniu 
diligents, apassionats i resolts d’aquesta manera, heu 
aconseguit algun estat de consciència expandit, alguna distinció 
en coneixement i visió digna dels que són nobles, un indret més 
còmode i millor? 

-I tant, venerable senyor! Pel que fa al que vostè diu, venerable 
senyor, sempre que volem, ben apartats dels plaers sensuals, 
apartats dels estats malaltissos, entrem i ens afermem en el 
primer jhana, gràcies a la concentració justa i sostinguda, amb 
èxtasi i goig sorgits del fet de viure aïllats. Venerable senyor, 
aquest és un estat de consciència expandit, una distinció en 
coneixement i visió digna dels que són nobles, un indret 
còmode que hem abastat romanent diligents, apassionats i 
resolts. 

-Molt bé, Anuruddha, molt bé. Però hi ha algun altre estat de 
consciència expandit, una altra distinció en coneixement i visió 
digna dels que són nobles, un altre estatge còmode assolit 
gràcies a la superació d'aquest estatge (fent que minvi 1’ 
estatge)? 

-I tant, venerable senyor! Pel que fa al que vostè diu sempre que 
volem, gràcies al acte de calmar el pensament just i sostingut 
entrem i ens afermem en el segon jhana. En extingir-se el èxtasi 



entrem i ens afermem en el tercer jhana. Gràcies al abandó del 
plaer i del dolor, entrem i ens afermem a la cambra jhana. 
Venerable senyor, aquest és un altre estat de consciència 
expandit, una altra distinció en coneixement i visió digna dels 
que són nobles, un altre estatge còmode que hem aconseguit 
gràcies a la superació d'aquest estatge (fent que minvi aquest 
estatge). 

-I tant, venerable senyor! Sempre que volem, amb la superació 
total de la forma, amb la desaparició de les percepcions del 
impacte sensorial, amb el cessament de atenció a la diversitat de 
les percepcions -conscients que l'espai és infinit-, entrem i ens 
afermem a la base de l'espai infinit. Venerable senyor, aquest és 
un altre estat de consciència expandit que hem aconseguit 
gràcies a la superació del estatge precedent (fent que minvi 
aquest estatge). 

-Molt bé, Anuruddha, molt bé. Però hi ha algun altre estat de 
consciència expandit, abastat per vosaltres, gràcies a la 
superació d'aquest estatge (fent que minvi aquest estatge)? 

-I tant, venerable senyor! Sempre que volem, gràcies al acte de 
superar completament la base de l'espai infinit, entrem i ens 
afermem a la base de la consciència infinita. Gràcies al acte de 
superar completament la base de la consciència infinita, 
conscients que no hi ha res, entrem i ens afermem a la base del 
no-res. Gràcies al acte de superar completament la base del no¬ 
res, entrem i ens afermem arrelats a la ni-percepció ni no- 
percepció. Venerable senyor, aquest és un altre estat de 
consciència expandit que hem aconseguit gràcies a la superació 
del estatge precedent (fent que minvi aquest estatge). 

-Molt bé, Anuruddha, molt bé. Però hi ha algun altre estat de 
consciència expandit, una altra distinció en coneixement i visió 
digna dels que són nobles, un altre estatge abastat per vosaltres 
gràcies a la superació d'aquest estatge (fent que minvi aquest 
estatge)? 



-1 tant, venerable senyor! Sempre que volem, gràcies al acte de 
superar completament la base de la ni-percepció ni no- 
percepció, entrem i ens afermem en la fi de la percepció i les 
sensacions. I les nostres imperfeccions són destruïdes per la 
nostra visió dotada de saviesa. Venerable senyor, aquest és un 
altre estat elevat de consciència que hem aconseguit per la 
superació del estatge precedent (fent que minvi aquest estatge). 
Venerable senyor, nosaltres no veiem cap estatge més còmode 
que sigui superior o més sublim que aquest. 

-Molt bé, Anuruddha, molt bé. No hi ha cap estatge més còmode 
que sigui superior o més sublim que aquest. 

Una vegada que el benaurat va haver instruït, exhortat, 
commogut i animat al venerable Anuruddha, al venerable 
Nandiya i al venerable Kimbila amb paraules del dharma, es va 
aixecar del seu seient i va marxar. 

Després de haver acompanyat al benaurat un tros i haver 
tornat, el venerable Nadiya i el venerable Kimbila van 
preguntar-li al venerable Anuruddha: 

-Hem fet saber al venerable Anuruddha, algun cop, que 
nosaltres hàgim aconseguit aquests estats interiors que el 
venerable Anuruddha, en presència del benaurat, ens ha 
atribuït, fins a arribar a la destrucció de les imperfeccions? 

-Els venerables senyors mai han fet saber que hagin abastat 
aquests estats interiors. Així i tot, en abastar amb la meva 
pròpia ment, una ment unida a ambdós, sé que heu aconseguit 
aquests estatges i assoliments. A més, les divinitats han fet 
saber: “aquests venerables senyors han aconseguit aquests 
estatges i aquests assoliments”. I així ho vaig declarar quan el 
Benaurat em va preguntar directament. 

Llavors el esperit digha parajana va anar cap al benaurat. 
Després de rendir-li honors, es va posar dempeus al seu costat i 



va dir: en sentir Texclamació dels déus de la terra, els déus del 
paradís dels quatre grans reis, els déus del paradís dels trenta- 
tres, els déus yama, els déus del paradís tushita, els déus que 
gaudeixen creant, els déus que exerceixen poder sobre les 
creacions alienes, els déus del sèquit de brahma van exclamar: 

-És un benefici pels vajjians, venerable senyor, un gran benefici 
per al poble vajjian que el tathagata, el realitzat i completament 
il·luminat, habiti entre ells, així com entre els membres 
d'aquest clan, el venerable Anuruddha, el venerable Nandiya i 
el venerable Kimbila! 

Així que, en aquest instant, en aquest moment, aquests 
venerables senyors han estat coneguts i tinguts en compte, fins 
a les llunyanies del món de brahma. 

El benaurat va dir: 

-Així és, digha, així és! A més, si el clan dels que van marxar, - 
deixant la casa per anar a la mendicitat-, els recorda amb el cor 
ple de fe, això conduirà al benestar i a la felicitat a aquest clan 
per molt de temps. I si aquests tres membres del clan que van 
marxar, i si l'indret dels que van marxar, i si la vila de la qual 
van marxar, i si la ciutat de la qual van marxar, i si el país del 
que van marxar aquests tres membres del clan -deixant la llar 
per anar a la mendicitat-, els recordés amb el cor ple de fe, tal 
cosa, conduiria al benestar i a la felicitat a aquest país per molt 
de temps. Si tots els brahmans, tots els mercaders i tots els 
treballadors recordessin a aquests tres membres del clan amb el 
cor ple de fe, això els conduiria al benestar i a la felicitat per 
molt temps. Si el món amb els seus déus, els seus maras i els 
seus brahmas, els seus ascetes i brahmans, els seus prínceps i la 
seva gent, recordés a aquests tres membres del clan amb el cor 
ple de fe, tal cosa conduiria el món al benestar i la felicitat per 
molt temps. Observa, digha, com aquests tres membres del clan 
practiquen pel benefici i la felicitat de la gent, per compassió 
envers el món, pel bé, el benestar i la felicitat dels déus i els 
humans. 



Això és el que va dir el benaurat. L'esperit digha parajana va 
quedar satisfet i delectat per les paraules del benaurat. 



Metta sutra 


Aquell que desitja viure en pau (en el nirvana) 
i persegueix el seu propi benestar, 
hauria de ser útil i capaç, ser recte, molt recte, obedient, 
afable i no tenir vanitat. 

Hauria de sentirse satisfet amb el que té, ser fàcil de mantenir, 
dur a terme poques activitats i tenir poques possessions, 
hauria de controlar els seus sentits, 

ser prudent, no ser un desvergonyit i no tenir aferrament a la 
família. 

No hauria de cometre la més mínima falta 

que podria ser objecte de censura per part dels savis. 

Que tots els éssers siguin feliços i ferms. 

Que siguin feliços dins del seu cor. 

Que tots els éssers que existeixen, febles o forts, 
llargaruts o baixets, normals o anormals, 
petits o corpulents, coneguts o desconeguts, 
propers o llunyans, nascuts o per néixer, 
que tots els éssers sense excepció siguin feliços. 

Que ningú enganyi ni menyspreï a l'altre, enlloc; 

que no malmeti el benestar de l'altre amb provocació o 

enemistat. 

Així com una mare protegeix al seu fill, 

el seu únic fill, a costa de la seva pròpia vida, 

de la mateixa manera, un hauria de conrear un cor sense límits 

obert a tots els éssers. 

Que els seus pensaments d'amor omplin a tothom, 
de dalt a baix; sense diferències, 
sense malícia, sense odi. 


Aturat, caminant, assegut o ficat al llit, quan es lleva o s'adorm, 
un hauria de conrear aquesta meditació d'amor. 

Aquest, diuen, és el millor comportament en aquest món. 

Sense caure en opinions errònies, 
virtuós i dotat de visió, 
un elimina l'aferrament als sentits i 
ja no reneix mai més. 



Kosambiya sutra 


Això he sentit a dir: una vegada el Benaurat residia a Kosambi 
en el parc de Ghosita. 

En certa ocasió els deixebles de Kosambi es donaven a les pica¬ 
baralles i estaven empantanegats en disputes, ferint-se 
mútuament amb dagues verbals. Ni podien persuadir als altres 
ni ser persuadits. Llavors, un dels deixebles va apropar-se al 
benaurat i, després de rendir-li honors, va asseure's a la bora i 
el va informar del que estava passant entre els deixebles. El 
benaurat li va dir: 

-Germà, ves i digue’ls a aquests deixebles, de la meva part, que 
els crida el mestre. 

-Sí, venerable senyor -va respondre- i va anar a cercar els 
deixebles i els va dir: 

-Venerables amics, el mestre us crida. 

-Sí amic, li van respondre i van anar a cercar al benaurat. 
Després de rendir-li honors es van asseure a la bora. Llavors, el 
benaurat els va preguntar: 

-Amics, és cert que us heu donat a les pica-baralles i que esteu 
enfangats en disputes, ferint-vos mútuament amb dagues 
verbals? Què no podeu perssuadir-vos els uns als altres ni ser 
persuadits pels altres? 

-Sí, venerable senyor. 

-Amics, com ho veieu? Quan us emboliqueu en pica-baralles i 
us empantanegueu en disputes, ferint-vos mútuament amb 
dagues verbals; dediqueu actes, sentiments i pensaments 
d'amor (metta) -amb el cos, la parla i la ment, en privat i en 
públic-, als vostres companys en la vida santa? 


-No, venerable senyor. 


-Així doncs, amics, quan us doneu a les pica-baralles i us 
empantanegueu en disputes, ferint-vos mútuament amb dagues 
verbals, no porteu a terme actes, sentiments i pensaments 
d'amor (metta) -amb el cos, la parla i la ment, en privat i en 
públic-, envers els vostres companys en la vida santa. Homes 
desencaminats veureu i sabreu que us doneu a les renyines i a 
les baralles i us empantanegueu en disputes, ferint-vos 
mútuament amb dagues verbals? Veureu i sabreu que no podeu 
persuadir-vos els uns als altres ni ser persuadits pels altres? 
Homes desencaminats, això us conduirà al dany i al sofriment 
durant molt de temps. 

Llavors el benaurat es va dirigir així als presents: 

-Deixebles, existeixen sis lloables qualitats que desenvolupen 
l'amor i el respecte i condueixen a la col·laboració, a l'absència 
de disputes, a la concòrdia i a la unitat. Quines són aquestes sis 
qualitats? 

-Un practicant porta a terme actes, sentiment i pensaments 
d'amor (metta) cap als seus companys en la vida santa, tant en 
públic com en privat. Aquesta és la lloable qualitat que crea 
amor i respecte i condueix a la col·laboració, a l'absència de 
disputes, a la concòrdia i a la unitat. 


A més, un dels nostres ho comparteix tot i sense reserves amb 
els seus virtuosos companys en la vida santa; comparteix tot 
benefici obtingut gràcies al dharma, fins i tot, el contingut del 
bol del menjar i V aigua. Aquesta és una lloable qualitat que 
crea amor i respecte i condueix a la unitat. 


A més, un deixeble, en comú amb els seus companys en la vida 
santa, tant en públic com en privat, roman en possessió 



d'aquestes virtuts que no es trenquen, que no s'esquincen, que 
no es taquen, alliberadores, elogiades pels savis, no equivocades 
que condueixen a la concentració. Aquesta és també una 
qualitat memorable que crea amor i respecte i condueix a la 
unitat. 

A més, un practicant, conrea actes, sentiments i pensaments 
d'amor (metta) tant en públic com en privat cap als seus 
companys en la vida santa. Aquesta és una lloable qualitat que 
crea amor i respecte i condueix a la unitat. 

A més, un deixeble comparteix les coses amb els seus virtuosos 
companys en la vida santa; sense reserves, comparteix els 
beneficis obtinguts gràcies a la practica del dharma i fins i tot el 
contingut del bol (del menjar i el beure). Aquesta és una lloable 
qualitat que crea amor i respecte i condueix a la unitat. 

A més, un meditador comparteix, tant en públic com en privat, 
amb els seus companys en la vida santa, les virtuts que no es 
trenquen, que no s'esquincen, que no es taquen, alliberadores, 
elogiades pels savis, no equivocades i que condueixen a l'estat 
d'absorció meditativa. Aquesta és també una lloable qualitat 
que crea amor i respecte i condueix a la unitat. 

A més, un deixeble comparteix amb els seus sants companys la 
noble comprensió que emancipa i condueix, a qui la practica, a 
la destrucció completa del sofriment. Aquesta és també una 
lloable qualitat que crea amor i respecte, i condueix a la 
col·laboració, a l'absència de disputes, a la concòrdia i a la 
unitat. 

Aquestes són les sis lloables qualitats que creen amor i respecte 
i condueixen a la col·laboració, a l'absència de disputes, a la 
concòrdia i a la unitat. 

De les lloables qualitats, la superior, la més essencial i decisiva 
és la savia comprensió que és noble i que emancipa i condueix a 
qui la practica, a la destrucció completa del sofriment. Igual que 



la part més elevada, essencial i decisiva d'un edifici amb sostre 
és el sostre mateix, igualment de les sis lloables qualitats, la 
superior és la savia comprensió que és noble i emancipa. 

I com aquesta savia comprensió, que és noble i emancipa, 
condueix a qui la practica a la destrucció completa del 
sofriment? Un meditador, havent anat al bosc, assegut al peu 
d'un arbre o en una barraca buida, considera el següent: 

Hi ha alguna obsessió, creença, impuresa el que sigui, present 
en la meva ment que impedeixi que jo pugui veure les coses tal 
com realment són? 

Si un practicant està obsessionat per l'avidesa sensual, llavors la 
seva ment està presa. Si està obsessionat per l'odi, llavors la 
seva ment està presa. Si està obsessionat per la mandra i la 
somnolència, llavors la seva ment està presa. Si està obsessionat 
per l'ansietat i el desassossec, llavors la seva ment està presa. Si 
està obsessionat pel dubte, llavors la seva ment està presa. Si un 
meditador està ocupat en l'especulació sobre aquest món, 
llavors la seva ment està presa. Si un monjo està ocupat en 
l'especulació sobre l'altre món, llavors la seva ment està presa. 
Si un deixeble es dóna a les pica-baralles i s'enganxa en 
disputes, ferint als altres amb dagas verbals, llavors la seva 
ment està presa. 

Llavors el practicant sap que no hi ha obsessió present en la 
ment que pugui impedir que la ment copsi les coses tal com 
realment són. La ment està ben disposada pel despertar a les 
veritats. Aquest és el primer coneixement assolit pel noble 
practicant, de consciència elevada, i no compartit per la gent 
ordinària. 

A més un noble deixeble considera el següent: Quan m'esforço, 
desenvolupo i conreo aquesta comprensió, aconsegueixo 
serenitat interna i calmo la ment? 



Llavors el practicant sap que quan s'esforça, desenvolupa i 
conrea aquesta comprensió, aconsegueix serenitat interna i 
calma la ment. Aquest és el segon coneixement assolit per el 
noble que té una consciència elevada i que no és compartit per 
la gent ordinària. 

A més un noble deixeble considera el següent: hi ha algun altre 
asceta o brahmàn que no sigui el buda en possessió del 
coneixement com el que posseeixo? 

Llavors un entén que no hi ha cap altre asceta o brahmàn fora 
del buda que tingui la saviesa que un posseeix. Aquest és el 
tercer coneixement assolit per qui és noble i té un elevat grau de 
consciència i aquest coneixament no es compartit per la gent 
ordinària. 

A més un noble deixeble considera el següent: tinc el caràcter 
d'una «persona savia»? 

Quin és el caràcter d'una persona savia? Aquest és el caràcter 
d'una persona que posseeix la comprensió correcta: malgrat que 
la persona savia cometi algun tipus de falta -per la qual s'hagin 
establert mitjans per a la rehabilitació-, la confessa sense 
demora al seu mestre o als companys de la vida santa i havent 
fet això, s'obliga a controlar-se en el futur. Tal com fa un nen 
petit que, sense demora, retira la mà quan la posa sobre una 
brasa, així és el caràcter de la persona que posseeix la 
comprensió correcta. 

Llavors un sap que té el caràcter de la persona savia. Aquest és 
el quart coneixement assolit per qui és noble i té un elevat grau 
de consciència. És un coneixament no compartit per la gent 
ordinària. 

A més, un noble deixeble es fa la següent pregunta: tinc el 
caràcter de la persona que posseeix la comprensió correcta? 

Quin és el caràcter d'una persona que posseeix la compressió 
correcta? Es aquest el caràcter de la persona que posseeix la 



compressió correcta? Tot i que un col·labori activament en 
diversos assumptes amb els seus companys de la vida santa, així 
i tot, un tindrà molta cura en conrear les nobles virtuts i 
entrenarà la ment superior i la saviesa superior, tal com actua 
una vaca amb el seu vedell jove que, mentre pasta, no el perd de 
vista. Així és el caràcter de la persona que posseeix la 
comprensió correcta. 

Llavors un sap que té el caràcter de la persona que posseeix la 
comprensió correcta. Aquest és el cinquè coneixement assolit 
per qui és noble i té una consciència elevada. Aquesta manera 
de ser no es compartida per la gent ordinària. 

Un altre cop, el noble deixeble es fa la següent pregunta: tinc la 
força de la persona que posseeix la comprensió correcta? 

Quina és la força de la persona que posseeix la comprensió 

correcta? Aquesta és la força de la persona que posseeix la 

comprensió correcta: Quan el buda ensenya el dharma i la 

disciplina, un li fa cas, para esment, concentra la seva ment en 
allò i escolta la ensenyança amb oïdes anhelants. 

Llavors un sap que té la força de la persona que posseeix la 
comprensió correcta. És el sisè coneixement assolit per qui és 
noble i té la consciència elevada. Aquest coneixement no és 
compartit per la gent ordinària. 

A més, el noble deixeble es fa la següent pregunta: tinc la força 
de la persona que posseeix la comprensió correcta? 

Quina és la força de la persona que posseeix la comprensió 

correcta? Aquesta és la força de la persona que posseeix la 

comprensió correcta: quan el dharma i la disciplina proclamada 
pel despert son ensenyats, el seu significat li és transmès 
intuïtivament al deixeble, aconseguint inspiració en el dharma i 
serena alegria. 



Llavors sap que té la força de la persona que posseeix la 
comprensió correcta. És el setè coneixement assolit per qui és 
noble i té una consciència elevada. És un coneixement no 
compartit per la gent ordinària. 

Quan un noble deixeble posseeix aquests set factors, ha trobat 
encertadament la actitud per a la realització de la entrada en el 
corrent. Quan un noble deixeble posseeix aquests set factors, 
obté el fruit de la entrada en el corrent. 



Dhammacakkappavattana sutra 


Això és el que he sentit. Una vegada en què el sublim estava 
residint prop de Varanasi, a Isipatana (el parc dels cérvols) es va 
dirigir al grup dels cinc ascetes amb aquestes paraules: 

Aquestes dues polaritats, oh germans, no haurien de ser 
conreades per algú que ha renunciat. Quines són aquestes dues 
polaritats? Delectar-se en els plaers sensuals és baix, vulgar, 
ordinari, innoble i no aporta cap benefici; i la addicció a la 
mortificació és dolorosa, innoble i no aporta cap benefici. 
Deixant de conrear aquestes dues conductes, el despert ha 
penetrat el camí mig que genera la visió real, que genera el 
coneixement, que condueix a la pau, que condueix a la saviesa, 
que condueix a la il·luminació i que condueix al nirvana. 

Quin és, oh germans, el camí mig que el tathagata ha penetrat i 
que genera la visió, el coneixement i que condueix a la pau i a la 
saviesa, i a la il·luminació i al nirvana? Senzillament és 
l'óctuple noble camí: enteniment just, pensament moderat, 
llenguatge mínim, acció encertada, modus vivendi adecuat, 
esforç equilibrat, atenció i concentració afinades. Aquest és, oh 
germans, el camí mig que el tathagata ha penetrat i que genera 
la visió, el coneixement, la pau, la saviesa, la il·luminació i el 
nirvana. 

Aquesta és, oh germans, la noble veritat del sofriment. El 
naixement és sofriment, la vellesa és sofriment, la malaltia és 
sofriment, la mort és sofriment, associar-se amb l'indesitjables 
és sofriment, separar-se del que desitgem és sofriment, no 
obtenir el que un desitja és sofriment. Els cinc agregats de 
l'aferrament són sofriment. 

Aquesta és, oh germans, la noble veritat de l'origen del 
sofriment. El desig és allò que produeix nous renaixements i 


que acompanyat amb el plaer i la passió, troba sempre un nou 
delit, ara aquí, ara allí. És a dir, el desig pels plaers sensuals, el 
desig per l'existència i el desig per la no-existència. 

Aquesta és, oh germans, la noble veritat de la fi del sofriment. 
És la total extinció i cessació del desig, abandonar-lo, descartar- 
lo, alliberar-se del mateix i no dependre d'ell. 

Aquesta és, oh germans, la noble veritat del camí que condueix 
a la fi del sofriment. És, senzillament, l'óctuple noble camí: 
enteniment just, pensament moderat, llenguatge mínim, acció 
encertada, modus vivendi adecuat, esforç equilibrat, atenció i 
concentració afinades. 

Aquesta és la noble veritat del sofriment. Així, oh germans -en 
relació amb allò que jo desconeixia per què n'era inconscient-, 
va sorgir la visió, va sorgir el coneixement, va sorgir la saviesa, 
va sorgir la penetració i va sorgir la llum. Aquesta noble veritat 
del sofriment ha de ser entesa correctament. Així, oh germans - 
en relació amb allò que jo desconeixia per què n'era 
inconscient-, va sorgir la visió, va sorgir el coneixement, va 
sorgir la saviesa, va sorgir la penetració i va sorgir la llum. 
Aquesta Noble Veritat del sofriment ha estat entesa 
correctament. Així, oh germans -en relació amb allò que jo 
desconeixia per què n'era inconscient-, va sorgir la visió, va 
sorgir el coneixement, va sorgir la saviesa, va sorgir la 
penetració i va sorgir la llum. 

Aquesta és la noble veritat de l'origen del sofriment. Així, 
oh germans -en relació amb allò que jo desconeixia per què 
n'era inconscient-, va sorgir la visió, va sorgir el coneixement, 
va sorgir la saviesa, va sorgir la penetració i va sorgir la llum. 
Aquesta és la noble veritat de l'origen del sofriment que ha de 
ser eradicat. Així, oh germans -en relació amb allò que jo 
desconeixia per què n'era inconscient-, va sorgir la visió, va 
sorgir el coneixement, va sorgir la saviesa, va sorgir la 
penetració i va sorgir la llum. Aquesta noble veritat de l'origen 
del sofriment ha estat eradicada. Així, oh germans -en relació 



amb allò que jo desconeixia per què en era inconscient-, va 
sorgir la visió, va sorgir el coneixement, va sorgir la saviesa, va 
sorgir la penetració i va sorgir la llum. 

Aquesta és la noble veritat de la cessació del sofriment. Així, 
oh germans -en relació amb allò que jo desconeixia per què 
n'era inconscient-, va sorgir la visió, va sorgir el coneixement, 
va sorgir la saviesa, va sorgir la penetració i va sorgir la llum. 
Aquesta noble veritat de la cessació del sofriment ha de ser 
realitzada. Així, oh germans -en relació amb allò que jo 
desconeixia per què n'era inconscient-, va sorgir la visió, va 
sorgir el coneixement, va sorgir la saviesa, va sorgir la 
penetració i va sorgir la llum. Aquesta noble veritat de la 
cessació del sofriment ha estat realitzada. Així, oh germans -en 
relació amb allò que jo desconeixia per què n'era inconscient-, 
va sorgir la visió, va sorgir el coneixement, va sorgir la saviesa, 
va sorgir la penetració i va sorgir la llum. 

Aquesta és la noble veritat del camí que condueix a la fi del 
sofriment. Així, oh germans -en relació amb allò que jo 
desconeixia per què n'era inconscient-, va sorgir la visió, va 
sorgir el coneixement, va sorgir la saviesa, va sorgir la 
comprensió i va sorgir la llum. Aquesta noble veritat del camí 
que condueix a la fi del sofriment ha de ser desenvolupada. Així, 
oh germans -en relació amb allò que jo desconeixia per què 
n'era inconscient-, va sorgir la visió, va sorgir el coneixement, 
va sorgir la saviesa, va sorgir la penetració i va sorgir la llum. 
Aquesta noble veritat del camí que condueix a la fi del sofriment 
ha estat desenvolupada. Així, oh germans -en relació amb allò 
que jo desconeixia per què n'era inconscient-, va sorgir la visió, 
va sorgir el coneixement, va sorgir la saviesa, va sorgir la 
comprensió i va sorgir la llum. 

Mentre no sigui en mi, oh germans, totalment clar i net el 
coneixement i la visió en relació a les quatre nobles veritats - 
d'acord amb la realitat en les seves tres maneres i dotze 
aspectes-, no admetré el món amb les seves divinitats, maras i 
brahmas, i a la humanitat amb els seus ascétes, brahmans i 



homes, i no realitzaré, correctament, per mi mateix, la sublim 
il·luminació. 


Quan el coneixement i la visió, oh germans, sigui en mi 
totalment clara i neta en relació a les quatre nobles veritats, 
d'acord amb la realitat sota les seves tres maneres i dotze 
aspectes, llavors admetré el món amb les seves divinitats, maras 
i brahmas, i a la humanitat amb els seus ascétes, brahmans i 
homes, i llavors abastaré, per mi mateix, la insuperable 
il·luminació. Llavors sorgirà en mi el coneixement i la visió: 
'irreversible és l'alliberament de la meva ment. Aquest és el meu 
darrer naixement. No hi haurà una nova existència.' 

Això va dir el despert. Els cinc ascetes van sentir goig en 
escoltar les paraules del buda. 

Mentre el despert deia aquestes paraules, el venerable 
Kondanna va obtenir la visió pura i immaculada: 'tot allò que 
neix, inevitablement, mor.' 

Quan el sublim va dir aquestes paraules, les divinitats terrestres 
van exclamar: 'aquesta excelsa roda de l'ensenyança ha estat 
posada en moviment pel despert a prop de Varanasi, a 
Isipatana, al parc dels cérvols, i no pot ser aturada per cap 
asceta, brahmà, divinitat, mara, brahma, o cap altre ésser de 
l'univers. 'Havent escoltat aquestes paraules sobre els deus 
terrestres, les divinitats de catumaharajika van exclamar: 
'aquesta magnífica roda de l'ensenyança ha estat posada en 
moviment pel sublim a prop de Varanasi, a Isipatana, al parc 
dels cérvols, i no pot ser aturada per cap asceta, brahmà, 
divinitat, mara, brahma, o cap ésser en l'univers.' Havent 
escoltat aquestes paraules sobre els deus de catumaharajika, les 
divinitats de tavatimsa van exclamar: 'aquesta excel·lent roda de 
l'ensenyança ha estat posada en moviment pel sublim a prop de 
Varanasi, a Isipatana, al parc dels cérvols, i no pot ser aturada 
per cap asceta, brahmà, divinitat, mara, brahma, o cap ésser de 
l'univers.' Havent escoltat aquestes paraules dels deus de 
tavatimsa, les divinitats de yama van exclamar: 'aquesta 



meravellosa roda de l'ensenyança ha estat posada en moviment 
pel sublim a prop de Varanasi, a Isipatana, al parc dels cérvols, i 
no pot ser aturada per cap asceta, brahmà, divinitat, mara, 
brahma, o cap ésser de l'univers. 'Havent escoltat aquestes 
paraules sobre els deus de yama, les divinitats de tushita van 
exclamar: 'aquesta excel·lent roda de l'ensenyança ha estat 
posada en moviment pel sublim a prop de Varanasi, a Isipatana, 
al parc dels cérvols, i no pot ser aturada per cap asceta, brahmà, 
divinitat, mara, brahma, o cap ésser en l'univers.' Havent 
escoltat aquestes paraules sobre els deus de tushita, les 
divinitats de nimmanarati van exclamar: 'aquesta increïble roda 
de l'ensenyança ha estat posada en moviment pel sublim a prop 
de Varanasi, a Isipatana, al parc dels cérvols, i no pot ser 
aturada per cap asceta, brahmà, divinitat, mara, brahma, o cap 
ésser en l'univers.' Havent escoltat aquestes paraules sobre els 
deus de nimmanarati, les divinitats de paranimmitavasavatti 
van exclamar: 'aquesta excelsa roda de l'ensenyança ha estat 
posada en moviment pel sublim a prop de Varanasi, a Isipatana, 
al parc dels cérvols, i no pot ser aturada per cap asceta, brahmà, 
divinitat, mara, brahma, o cap ésser en l'univers.' Havent 
escoltat aquestes paraules sobre els deus de 
paranimmitavasavatthi, les divinitats del món dels brahmas van 
exclamar: 'aquesta excelsa roda de l'ensenyança ha estat posada 
en moviment pel sublim a prop de Varanasi, a Isipatana, al parc 
dels cérvols, i no pot ser aturada per cap asceta, brahmà, 
divinitat, mara, brahma, o cap ésser en l'univers.' 

I en aquest moment, en aquest instant, aquestes paraules es van 
estendre fins al món dels brahmas. I els deu mil universos es 
van estremir, sacsejar i tremolar violentament. Una esplèndida i 
il·limitada lluminositat, es va manifestar al món, sobrepassant 
la refulgencia de les divinitats. 

Seguidament el sublim va pronunciar aquestes paraules amb 
alegria: 'amics, Kondanna ha comprès realment. Amics, 
Kondanna ha entès realment.' 



I el venerable Annasi-kondanna, havent penetrat, comprès i 
realitzat les nobles veritats, havent-se submergit en elles, 
havent abandonat el dubte i la incertesa, havent abastat una 
perfecta convicció i no depenent de cap mestre religiós, es va 
dirigir al despert dient: Venerable senyor, desitjo rebre 
l'ordenació en la vostra presència, desitjo rebre l'ordenació 
elevada.' 'Apropat amic,' va dir el sublim. 'Ben exposada ha estat 
la doctrina. Practica la vida noble i posa fi al sofriment.' Aquesta 
fou simple i senzilla ordenació del venerable. 



Bahiya Sutra 


Això he sentit a dir. Una vegada el despert habitava a prop de 
Savatthi, en el bosc de Jetta, al parc de Anathapindika. En 
aquella ocasió, Bahiya, el de la vestidura d'escorça, habitava a 
Supparaka, en la costa, i era benvolgut, honrat, tingut en gran 
estima, adorat, i era objecte de deferència. Portava hàbits i rebia 
donatius de menjar en abundància, tenia llit, seient, remeis i 
medicines per a les malalties, de tal manera que la següent 
consideració va sorgir en la ment de Bahiya, el de la vestidura 
d'escorça: “em pregunto si seré jo un arahant o algú que ha 
realitzat el camí del arahant.” 

Llavors, un deva, que havia estat anteriorment un parent de 
Bahiya, el de la vestidura d'escorça, per compassió i desitjant el 
seu benestar, sabent la consideració que rondava en la seva 
ment, va anar on es trobava i li va dir: “Bahiya, ni ets arahant ni 
has realitzat el camí del arahant. Pel teu tarannà no pots ser un 
arahant ni has abastat l'estat d'un arahant”. 

-Però -va respondre Bahiya, el de la vestidura d'escorça d'arbre- 
hi ha algú, en el món, que sigui arahant o segueixi el camí del 
arahant? 

-Bahiya, a les regions llunyanes hi ha una ciutat, anomenada 
Savatthi. Allí habita ara l'enaltit, que és arahant i està totalment 
despert. Bahiya, ell és un veritable arahant i ensenya el dharma 
amb el qual s'aconsegueix ser un arahant. 

En aquell moment, Bahiya -el de la vestidura d'escorça d'arbre-, 
commogut per aquest deva, va deixar Supparaka i, descansant 
només una nit durant el viatge, va arribar on habitava l'enaltit, 
a prop de Savatthi, en el bosc de Jeta, al parc d'Anthapindika. 


En aquella ocasió, un gran nombre de deixebles passejava a 
l'aire lliure. Bahiya, el de la vestidura d'escorça d'arbre, va anar 
a trobar-los i els va dir: 

-Senyors, us ho prego: on és ara l'enaltit, aquell que és arahant, 
aquell que és completament despert? Desitjo veure a aquest 
arahant, aquell que és completament despert. 

-L'enaltit -Bahiya-, ha anat a demanar menjar per les cases. 

Tot seguit, en Bahiya, el de la vestidura d'escorça d'arbre, va 
donar mitja volta ràpidament, va deixar el bosc de Jetta i va 
anar cap a Savatthi, on va trobar a l'enaltit pidolant menjar; era 
un plaer contemplar-lo, tenia una bella aparença, amb els 
sentits calmats, la ment tranquil·la, mestre del seu cos, ment i 
cor, com un elefant perfectament entrenat i alerta. En veure'l, 
va anar cap a ell, es va tendir amb el cap als seus peus i va dir-li: 

-Senyor, que l'enaltit m'ensenyi el dharma! Que el benaurat 
m'ensenyi el dharma en el meu profit i per la meva felicitat. 

A aquestes paraules de Bahiya, el de la vestidura d'escorça 
d'arbre, l'enaltit va respondre: 

-Has arribat en moment inoportú, Bahiya, he començat a 
demanar el menjar. 

Llavors, per segona vegada, Bahiya, el de les vestidures 
d'escorça d'arbre, va dir a l'enaltit: 

-Senyor, és difícil saber quin perill hi ha per la vida del despert o 
per a la meva. Prego que el sublim m'ensenyi el dharma! Que el 
benaurat m'ensenyi el dharma pel meu profit i per a la meva 
felicitat per molt temps! 


Per segona vegada l'il·luminat va dir: 



-Has arribat en moment inoportú, Bahiya, he començat a 
demanar el menjar. 

Àdhuc, per tercera vegada, Bahiya, el de la vestidura d'escorça 
d'arbre, va dir a l'enaltit: 

-Senyor, és difícil saber quin perill hi ha per la vida del despert o 
per a la meva. Prego que el sublim m'ensenyi el dharma! Que el 
benaurat m'ensenyi el dharma pel meu profit i per a la meva 
felicitat per molt temps! 

-Bahiya, has d'entrenar-te així: En el que vegis que només hi 
hagi el que has vist, en el que sentis que només hi hagi el que 
has sentit, en el que imagini la teva ment que només hi hagi 
l'imaginat, en el percebis que només hi hagi el percebut. De 
manera que ja no tinguis res més al cap. Així és com has 
d'entrenar-te. Ara bé, Bahiya, quan en el que vegis hi hagi el que 
has vist, en el que has sentit només el que has sentit, en 
l'imaginat només el que has imaginat, en el percebut només el 
que hagis percebut; Llavors Bahiya, com res tindràs en el cap, ja 
no hi tindràs res ni en el present ni en el futur ni en l'espai entre 
tots dos. Aquest és el final del mal. 

Tot seguit, Bahiya, el de la vestidura d'escorça d'arbre, gràcies a 
aquest ensenyament concís del dharma del despert, va 
desaferrar-se i a partir d'aquell moment, va alliberar la seva 
ment dels mals. Després d'aconsellar a Bahiya amb aquest 
ensenyament concís, el sublim va marxar. 

Poc després que l'enaltit partís, una vedella va atacar a Bahiya, 
el de la vestidura d'escorça d'arbre, i li va causar la mort. El 
despert, després de caminar per Savatthi pidolant menjar, va 
tornar de mendigar menjar i havent dinat, quan deixava la 
ciutat amb un gran nombre de deixebles, va veure el cos sense 
vida de Bahiya, el de la vestidura d'escorça d'arbre. En veure 
allò, va dir als que el seguien: 



-Amics, agafeu el cos de Bahiya, el de la vestidura d'escorça 
d'arbre, poseu-lo estirat en una llitera, cremeu-lo i feu un piló 
de cendres. 

Si senyor, van respondre aquells deixebles del Buda, i van 
agafar el cos, el va estirar en una llitera, el van cremar, i van fer 
un piló amb les cendres. Llavors, van anar on estava el despert, 
el van saludar i van seure a prop. 

Llavors, estant asseguts a prop del despert, els deixebles, van 
dir-li: 


-Senyor, el cos de Bahiya , el de la vestidura d'escorça d'arbre, 
ha estat cremat i hem fet un piló de cendres. Et preguem que 
ens diguis, Senyor, a on ha anat la seva ànima? Quina serà la 
seva vida futura? 

-Amics, en Bahiya, el de la vestidura d'escorça d'arbre, ha 
abastat la saviesa. S'en va anar d'acord amb el dharma. Bahiya, 
el de la vestidura d'escorça d'arbre, ha aconseguit Lalliberament 
total. 

Tot seguit, el Buda, veient el significat del que havia dit, va 
pronunciar aquest vers inspirador: 

On l'aigua, la terra, el foc i l'aire no troben on reposar, 
allí on no brilla cap estel, ni cap sol es mostra, 
allí on no llueix cap lluna, ni hi ha foscor; 

Ara, el savi, el brahmàn, gràcies a la saviesa 
del seu propi ser xopat en la veritat, 

de la forma i de la no-forma, del plaer i del dolor, s'ha 
alliberat. 


Jo he sentit a dir que, aquest vers inspirador, va ser recitat pel 
despert. 



Maha-Mangala Sutta 


Això he escoltat. Una vegada el Benaurat residia a prop de 
Savatthi a Jetavana, al parc de Anathapindika. Ben avançada la 
nit, certa divinitat resplandent que va il·luminar tot Jetavana, es 
va apropar al Benaurat. El va saludar respectuosament i es va 
col·locar al seu costat. Una vegada fet això es va dirigir al 
Benaurat en vers: 

Moltes divinitats i éssers humans que anhelen la felicitat han 
reflexionat sobre la qüestió de les benediccions. Us prego que 
em digueu quines són les més grans benediccions. 

No associar-se amb gent inconscient, sinó associar-se amb el 
savi i rendir honor als que són dignes d'honor - aquesta és la 
més gran benedicció. 

Residir en lloc adequat, haver executat actes meritoris en el 
passat i enfilar en na direcció correcta - aquesta és la més gran 
de les benediccions. 

Coneixement i savia visió, destresa en artesania, disciplina ben 
establerta i parla agradable - aquesta és la més gran de les 
benediccions. 

Mantenir als propis pares, estimar a l'esposa i als fills i practicar 
un ofici pacífic - aquesta és la més gran de les benediccions. 

Generositat, conducta recta, ajudar als parents i realitzar actes 
no censurables - aquesta és la més gran de les benediccions. 

Abstenir-se de fer mal, abstenir-se de begudes intoxicants i ser 
diligent per a la realització d'actes correctes - aquesta és la més 
gran de les benediccions. 


Reverència, humilitat, conformarse alegrement, gratitud i 
escoltar el Dharma, l'ensenyament del Buda en el moment just - 
aquesta és la més gran de les benediccions. 

Paciència, obediència, recórrer als homes sants i la discussió 
sobre el dharma en el moment just - aquesta és la més gran de 
les benediccions. 

Autocontrol, castedat, comprensió de les Nobles Veritats i 
l'assoliment del Nirvana - aquesta és la més gran de les 
benediccions. 

La ment que no és tocada per les vicissituds de la vida, la ment 
lliure de pena, sense tatxa i segura - aquesta és la més gran de 
les benediccions. 

Aquells que compleixen les condicions per rebre les més grans 
benediccions, són victoriosos en qualsevol lloc i aconsegueixen 
la felicitat en qualsevol lloc - i reben les més grans 
benediccions. 

I aconsegueixen superar el que passa a la vida, en el “canviant 
món mundà”: el guany i la pèrdua, la bona reputació i la mala 
reputació, la lloança i la culpa, i finalment, l'alegria i la pena. 



Maha-Mangala Sutra 


Això he sentit dir. Una vegada el Benaurat residia prop de 
Savatthi a Jetavana, al parc de Anathapindika i, estant la nit ben 
avançada, certa divinitat -la insuperable llum de la qual va 
il·luminar tot Jetavana-, es va apropar al Benaurat, el va saludar 
respectuosament i es va col·locar al seu costat. Una vegada fet 
això es va dirigir al Benaurat en vers: 

Moltes divinitats i éssers humans que anhelen la felicitat han 
reflexionat sobre la qüestió de les benediccions. Us ho prego: 
digueu-me quines són les més grans benediccions. 

No associar-se amb qui va de tort sinó amb el savi i retre honor 
als que són dignes d'honor - aquesta és la més gran de les 
benediccions. 

Residir en un lloc adequat, haver portat a terme actes meritoris 
en el passat i avançar en la direcció correcta - aquesta és la més 
gran de les benediccions. 

Tenir savis coneixements, habilitat artesana, una disciplina ben 
arrelada i una parla agradable - aquesta és la més gran de les 
benediccions. 

Mantenir als pares, estimar la dona i als fills i tenir un ofici 
pacífic - aquesta és la més gran de les benediccions. 

Generositat, conducta recta, ajudar als parents i portar a terme 
accions no censurables - aquesta és la més gran de les 
benediccions. 

Aturar i abstenir-se de portar a terme accions incorrectes, 
abstenir-se de consumir begudes intoxicants i ser diligent en 
l'execució d'actes correctes - aquesta és la més gran de les 
benediccions. 


Reverència, humilitat, conformitat, gratitud i escoltar 
l'ensenyament del buda, el dharma, en el moment just - 
aquesta és la més gran de les benediccions. 

Paciència, obediència, visitar als homes sants i la escoltar la 
xerrada sobre el Dharma en el moment just - aquesta és la més 
gran de les benediccions. 

Autocontrol, castedat, comprensió de les nobles veritats i del 
camí que duu al Nirvana - aquesta és la més gran de les 
benediccions. 

La ment que no és tocada per les vicissituds de la vida, la ment 
lliure de pena, sense tatxa i segura - aquesta és la més gran de 
les benediccions. 

Aquells que compleixen les condicions (per rebre les 
benediccions), són victoriosos en qualsevol lloc i aconsegueixen 
la felicitat en qualsevol lloc - per a ells són les més grans 
benediccions. 

Les vicissituds de la vida són “els vents mundans”: el guany i la 
pèrdua, la bona reputació i la mala reputació, la lloança i la 
culpa, i finalment, l'alegria i la pena. 



Meghiya sutra 


Això he sentit a dir. Una vegada, el despert romania en el turó 
de Calika. En aquells dies, el venerable Meghiya, 
que era el seu assistent es va apropar al despert, va prostrar-se i 
es va asseure a prop seu tot dient: 

-Benvolgut mestre, desitjo anar a Jantu a mendigar el menjar. 
-Fes el que hagis de fer, Meghiya. 

Llavors el venerable Meghiya, després d'haver-se posat l'hàbit i 
havent agafat el seu bol, va anar al poble de Jantu a pidolar. 
Després d'haver passejat per Jantu i pidolat el dinar, a la 
tornada, es va apropar a la riba del riu Kimikala. Quan 
caminava a la bora del riu per fer exercici, 
va veure un bosc de deliciosos mangos. En veure-els va pensar: 
“Aquest bosc és fabulós. És perfecte per la practica meditativa 
d'un jove de bona família que està decidit a fer l'esforç.” 

Llavors el venerable Meghiya es va apropar al Buda, va 
prostrar-se i es va asseure a prop seu tot dient: 

-Benvolgut mestre, després d'haver-me posat l'hàbit pel matí i 
pidolat el dinar a Jantu, em vaig apropar a la riba del riu 
Kimikala i vaig veure un fantastic bosc de mangos. És perfecte 
per la practica meditativa d'un jove de bona família que està 
decidit a fer l'esforç. Si el mestre em donés permís, aniria a 
meditar al bosc de mangos. 

Havent sentit això, el despert va respondre: 

-Com que estem sols, Meghiya, espera una estona fins que 
vingui algú dels nostres. 

Llavors, per segona vegada, el venerable Meghiya va dir-li al 
Buda: 


-Benvolgut mestre, vostè ja no té res més a fer que es pugui 
afegir al que ha fet. Però jo si que tinc feina a fer. Benvolgut 
mestre, si vostè em donés permís, aniria a meditar al bosc de 
mangos. 

Per segona vegada el despert li va respondre al venerable 
Meghiya: 

-Com que estem sols, Meghiya, espera una estona fins que 
vingui algú dels nostres. 

Per tercera vegada el venerable Meghiya va dir-li al sublim: 

-Benvolgut mestre, vostè ja no té res més a fer que es pugui 
afegir al que ha fet. Però jo si que tinc feina a fer. Benvolgut 
mestre, si vostè em donés permís, aniria a meditar al bosc de 
mangos. 

-Parles de practicar, Meghiya, Què puc jo dir al respecte? 
Meghiya, fes el que creguis que has de fer. 

Llavors el venerable Meghiya es va alçar, 
es va prostrar davant el despert i es va dirigir al bosc de 
mangos. Quan va arribar al bosc de mangos es va asseure en la 
base d'un dels arbres durant l'estona de descans del mig dia. 

Ara bé, mentre el venerable Meghiya romania en el bosc de 
mangos, constantment, li passaven pel cap tres tipus de 
pensaments malalts: pensaments sensuals, pensaments plens 
de dolenteria i pensaments cruels. El venerable Meghiya va 
reflexionar: “És veritablement estrany! És veritablement 
xocant! Malgrat haver renunciat a la llar i haver triat la 
mendicitat, segueixo aclaparat per aquests tres tipus de 
pensaments malalts: pensaments sensuals, pensaments plens 
de dolenteria i pensaments cruels”. 



Llavors el venerable Meghiya, quan va acabar la practica, ja 
avançada la tarda, es va apropar al despert, es va prostrar, va 
asseure prop i va dir: 

-Benvolgut mestre, mentre romania en el bosc de mangos, 
constantment, em passaven pel cap tres tipus de pensaments 
malalts: pensaments sensuals, pensaments plens de dolenteria i 
pensaments cruels. I vaig pensar: “És veritablement estrany! És 
veritablement xocant! Tot i haver renunciat a la llar i haver triat 
la mendicitat, segueixo aclaparat per aquests tres tipus de 
pensaments malalts: pensaments sensuals, pensaments plens 
de dolenteria i pensaments cruels” 

-Quan l'alliberació de la ment és encara lluny, cinc coses la 
condueixen a la maduresa. Quines són aquestes cinc coses? 

Para atenció, Meghiya: un practicant té bons amics, bons 
companys. Quan l'alliberació de la ment és encara lluny, 
aquesta és la primera cosa a tenir en compte per arribar al 
objectiu. 

A més, Meghiya, un meditador és virtuós, viu guiat i recolzat en 
les restriccions del Patimokkha, manté una bona conducta, hi 
veu perill en la més mínima de les faltes i practica els regles 
interiors que ha acceptat. Quan l'alliberació de la ment és 
encara lluny, aquesta és la segona cosa que condueix al seu 
objectiu. 

A més, Meghiya, un practicant obté, a voluntat i sense dificultat, 
una parla mínima i modesta que ajuda per netejar la ment i 
condueix al retir, l'absència de passió, la cessació, la pau, el 
coneixement directe, la il·luminació, el Nirvana. I parla sobre la 
disminució dels desitjós, parla sobre el conformar-se, parla 
sobre deixar d'ésser un xai del ramat, parla sobre fer l'esforç, 
parla sobre la virtut, parla sobre la concentració, parla sobre la 
saviesa, parla sobre l'alliberament, parla sobre el coneixement i 
la visió de l'alliberament. Quan l'alliberació de la ment està 



encara és lluny, aquesta és la tercera cosa que condueix al seu 
objectiu. 


A més Meghiya, un meditador viu amb una energia obstinada 
en el deixar anar els estats insans i en abastar els estats sans; és, 
doncs, ferm, enèrgic i perseverant pel que fa als estats sans. 
Quan r’alliberament de la ment és encara lluny, aquesta és la 
quarta cosa que condueix a l'objectiu. 

A més, Meghiya, un meditador és savi i està dotat del 
coneixement penetrant dels nobles homes sobre el 
començament i la desaparició dels fenòmens. El coneixement 
que condueix al complet final del sofriment. Quan 
l'alliberament de la ment és encara lluny, aquesta és la cinquena 
cosa que condueix a l'objectiu. Quan el alliberament de la ment 
és encara lluny, Meghiya, aquestes cinc coses condueixen a 
l'objectiu. 


És de esperar que un practicant que té bons amics i bona 
companyia, sigui virtuós, visqui guiat i recolzat en les 
restriccions del Patimokkha, mantingui una bona conducta, hi 
vegi perill en la més mínima de les faltes i practiqui els regles 
interiors que ha acceptat... És d'esperar que un practicant que té 
bons amics i bona companyia obtingui a voluntat, sense 
problema ni dificultat, una parla humilt, una claredat mental, 
que condueix a viure enretirat, amb absència de passió, en pau i 
amb coneixement directe. És d'esperar que un practicant que té 
bons amics i bona companyia, sigui vigorós, enèrgic i 
perseverant en els estats sans. És d'esperar que un practicant 
que té bons amics i bona companyia, sigui savi, dotat del 
coneixement penetrant dels nobles sobre el sorgiment i la 
desaparició dels fenòmens i obtingui allò que condueix al 
complet final del sofriment. 

Un meditador, Meghiya, que estigui establert en aquestes cinc 
coses haurà de conrear altres quatre més: la contemplació d'allò 
que és brut s'haurà de conrear per vèncer la luxúria, metta serà 



conreada per vèncer la manca d'amor, el seguiment atent de la 
respiració serà conreat per silenciar el pensament discursiu, la 
percepció de la impermanencia serà conreada per a l'eradicació 
de la presumpció de “jo sóc”. Ja que quan un percep la 
impermanencia, Meghiya, la percepció del no-ser és establerta. 
Quan un percep el no-ser, hom aconsegueix l'eradicació del jo 
il·lusori i un, atent en el aquí i ara, abasta el Nirvana. 

Llavors, conscient del significat, el despert, va dir aquestes 
paraules inspirades: 

Pensaments trivials, pensaments subtils , 
sacsejades mentals que et persegueixen: 

Com no entens aquests pensaments, 
corres d'aquí cap allà amb la ment inquieta. 

Però si entens aquests pensaments, 

es que estàs conscientment atent i lliurement restringit. 

Un il·luminat ha abandonat completament 
les sacsejades mentals que el persegueixen. 



Anattalakkhana-Sutra 


Això és el que he sentit a dir: Un cop el despert estava residint a 
prop de Varanasi, a Isipatana, al Parc dels Cérvols. Allí el Buda 
es va dirigir al grup dels cinc ascetes que van parar atenció al 
que el despert els va dir: 

La matèria, germans, és insubstancial i impermanent. Amics, si 
la matèria fos permanent mai conduiria a l'aflicció i seria 
possible dir: ‘què la matèria sigui com jo vull que sigui i que la 
matèria no sigui com jo no vull que sigui.’ Però atès que, oh 
companys, la matèria és insubstancial i impermanent i, per 
tant, condueix a l'aflicció i no és possible dir: ‘què la matèria 
sigui com jo vull que sigui i què la matèria no sigui com jo no 
vull que sigui.’ 

La sensació és insubstancial i impermanent. Germans, si la 
sensació fos permanent, no conduiria a l'aflicció i seria possible 
dir: ‘què la meva sensació sigui com jo vull que sigui i què la 
meva sensació no sigui com jo no vull que sigui.’ Però atès que, 
oh amics, la sensació és insubstancial i impermanent, condueix 
a l'aflicció i no és possible dir: ‘què la meva sensació sigui com 
jo vull que sigui i què la meva sensació no sigui com jo vull que 
sigui.’ 

La percepció és insubstancial i impermanent. Germans, si la 
percepció fos permanent, no conduiria a l'aflicció i seria 
possible dir: ‘Què la meva percepció sigui així. Què la meva 
percepció no sigui així.’ Però atès que, oh amics, la percepció és 
insubstancial i impermanent, condueix a l'aflicció i no és 
possible dir: ‘Què la meva percepció sigui així. Què la meva 
percepció no sigui així.’ 

La forma és insubstancial i impermanent. Germans, si la forma 
fos permanent, no conduiria a l'aflicció i seria possible dir: ‘Què 
la meva forma sigui així. Què la meva forma no sigui així.’ Però 
atès que, oh amics, la forma és insubstancial i impermanent, 


condueix a l'aflicció i no és possible dir: ‘Què la meva forma 
sigui així. Què les meva forma no sigui així.’ 

Els records i les imatges mentals són insubstancials i 
impermanents. Germans, si els records i les imatges mentals 
fossin permanents, no conduirien a l'aflicció i seria possible dir: 
‘Què els meus records i imatges mentals siguin així. Què els 
meus records i imatges mentals no siguin així.’ Però atès que, 
oh amics, els records i imatges mentals són insubstancials i 
impermanents, condueixen a l'aflicció i no és possible dir: ‘Què 
els meus records i imatges mentals siguin així. Què els meus 
records i imatges mentals no siguin així.’ 

Què penseu sobre això, germans? És la matèria permanent o 
impermanent? Impermanent, venerable senyor. I allò que és 
impermanent, és insatisfactori o satisfactori? Insatisfactori, 
venerable senyor. I allò que és impermanent, insatisfactori, 
transitori, és correcte considerar que sigui quelcom real i 
inimitable? No, venerable senyor. 

És la sensació permanent o impermanent? Impermanent, 
venerable senyor. I allò que és impermanent, és insatisfactori o 
satisfactori? Insatisfactori, venerable senyor. I allò que és 
impermanent, insatisfactori, transitori, és correcte considerar- 
ho així: «això sóc jo, això és meu, aquesta és la meva essència»? 
No, Venerable Senyor. 

És la percepció permanent o impermanent? Impermanent, 
venerable senyor. I allò que és impermanent, és insatisfactori o 
satisfactori? Insatisfactori, venerable senyor. I allò que és 
impermanent, insatisfactori, transitori, és correcte considerar- 
ho així: «això sóc jo, això és meu, aquesta és la meva essència»? 
No, venerable senyor. 

Són les formes materials permanents o impermanents? 
Impermanents, venerable senyor. I allò que és impermanent, és 
insatisfactori o satisfactori? Insatisfactori, venerable senyor. I 
allò que és impermanent, insatisfactori, transitori, és correcte 



considerar-ho així: «això sóc jo, això és meu, aquesta és la meva 
essència»? No, Venerable Senyor. 

Són els records i les imatges mentals permanents o 
impermanents? Impermanents, venerable senyor. I allò que és 
impermanent, és insatisfactori o satisfactori? Insatisfactori, 
venerable senyor. I allò que és impermanent, insatisfactori, 
transitori, és correcte considerar-ho així:«això sóc jo, això és 
meu, aquesta és la meva essència»? No, venerable senyor. 

Per tant aquí, oh amics, qualsevol matèria passada, futura o 
present, interna o externa, densa o subtil, inferior o superior, 
distant o propera, tot el que és matèria ha de ser considerat 
d'acord amb la realitat i la correcta comprensió: «això no sóc jo, 
això no és meu, aquesta no és la meva essència». 

Qualsevol sensació passada, present o futura, interna o externa, 
densa o subtil, inferior o superior, distant o propera, tota 
sensació ha de ser considerada, d'acord amb la realitat i la 
correcta comprensió: «això no sóc jo, això no és meu, aquesta 
no és la meva essència». 

Qualsevol forma passada, present o futura, interna o externa, 
densa o subtil, inferior o superior, distant o propera, tota forma 
ha d'ésser considerada, d'acord amb la realitat i la correcta 
comprensió: «això no sóc jo, això no és meu, aquesta no és la 
meva essència». 

Qualsevol record, pensaments i imatge mental passada, present 
o futura, interna o extern, densa o subtil, inferior o superior, 
distant o propera, tot record, pensament i imatge mental ha de 
ser considerat d'acord amb la realitat i la correcta comprensió: 
«això no sóc jo, això no és meu, aquesta no és la meva 
essència». 

Entenent les coses així, oh germans, el noble deixeble instruït, 
sent fastig envers la matèria, sent fastig envers la sensació, sent 
fastig envers la percepció, sent fastig envers les formes i sent 
també fastig envers les imatges mentals i els records. Sentint 



fastig, es desaferra i deixa anar; quan hom s'allibera de la 
l'aferrament sorgeix la consciència d'estar alliberat. I comprèn 
que no hi ha més naixement; la vida noble ha estat viscuda; s'ha 
fet el que s'havia de fer; no hi ha una altra existència.’ 

Això va dir el Sublim. Els cinc ascetes van sentir goig en escoltar 
les paraules del Buda. Durant el discurs les ments dels ascetes 
del grup dels cinc es van alliberar de les corrupcions causades 
per l'aferrament. 



El Sutra dels Kalamas 

Els Kalamas de Kesaputra visiten al Buda 

Això he sentit a dir: en certa ocasió, mentre el benaurat voltava 
a peu pel regne de Kosala, en companyia d'un gran nombre de 
deixebles, va entrar en un poble anomenat Kesaputra on 
residien els Kalamas. Els Kalamas van exclamar: "El venerable 
gautama, el renunciant, el fill dels Sakyas, mentre rondava pel 
país de Kosala, va entrar a Kesaputra. La bona reputació del 
venerable gautama s'ha difós i diuen d'ell el següent: el 
benaurat s'ha il·luminat i realitzat plenament, està dotat de 
saviesa i disciplina. És el sublim coneixedor dels plànols de 
l'existència i un incomparable guia d'homes mansos. És un 
mestre d'éssers humans i d'éssers divins, als quals ha entès 
clarament, mitjançant el coneixement directe. Ell ha ensenyat el 
dharma, bo de cap a fi, dotat de forma i significat i complet en 
tots sentits; també proclama que la vida santa és perfectament 
pura. Raure en la presencia de mestres realitzats així és bo de 
veritat." 

Llavors els Kalamas de Kesaputra van anar a trobar el benaurat. 
En arribar-hi alguns van postrar-se i després es van asseure a 
prop; alguns van saludar-lo i després de mantenir una conversa 
cordial i memorable, es van asseure a la bora; alguns van dir els 
seus noms i cognoms i es van asseure a prop; alguns sense dir 
res es van asseure a la bora. 

Els Kalamas de Kesaputra sol·liciten la guia del buda 

Els Kalamas, que eren habitants de Kesaputra, van dir-li al 
benaurat (quan seien a la seva bora): "Venerable senyor, hi ha 
alguns monjos i brahmans que visiten Kesaputra. Ensenyen les 
seves doctrines i menyspreen les doctrines dels altres. Altres 
monjos i brahmans que també vénen a Kesaputra, venerable 
senyor, fan el mateix. Pel que fa a ells, venerable senyor, tenim 
dubtes i incertesa. Quin d'aquests venerables monjos i bramans 
diuen la veritat i quins no? 


El criteri pel rebuig 


Kalamas, el fet de dubtar i tenir incertesa us pertoca. La 
incertesa ha sorgit en vosaltres perquè hi ha quelcom de dubtós. 
Us dic que: Vinga Kalamas! No us atingueu al que ha estat 
adquirit mitjançant el que s'escolta repetidament o el que és 
tradició o el que és rumor o el que està en les escriptures o el 
que és conjectura o el que és axiomàtic o el que és un 
raonament enganyós o el que és un prejudici o el que aparenta 
ser Thabilitat d'algú o el que és una consideració. Kalamas, quan 
coneixeu per vosaltres mateixos que algunes coses són 
doloroses o són censurables o són censurades pels savis i que 
quan es fan reiteradament, aquestes coses condueixen al dany i 
a l'infortuni, deixeu-les! (No importa el que diguin els monjos o 
els brahmans)." 

Cobdícia , odi i ignorància 

"Què penseu, Kalamas? La cobdícia sorgeix en l'home pel seu 
benefici o pel seu perjudici?" "Pel seu perjudici, venerable 
senyor." 

"Kalamas: Un home mentalment submergit i vençut per la 
cobdícia, mata, roba, comet adulteri i diu mentides i incita als 
altres a fer el mateix. Per molt temps això el perjudicarà i 
danyarà?" "Sí, venerable senyor." 

"Què penseu, Kalamas? L'odi apareix en un home pel seu 
benefici o pel seu perjudici?" "Pel seu perjudici, venerable 
senyor." 

"Kalamas: Un home mentalment submergit i vençut per l'odi, 
mata, roba, comet adulteri i diu mentides i incita als altres a fer 
el mateix. Per molt temps això el perjudicarà i danyarà?" "Sí, 
venerable senyor." 



"Què penseu, Kalamas? L'odi sorgeix en un home pel seu 
benefici o pel seu perjudici?" "Pel seu perjudici, venerable 
senyor." 

"Kalamas: Un home mentalment submergit i vençut per la 
ignorància, mata, roba, comet adulteri i diu mentides i incita als 
altres a fer el mateix. Per molt temps serà això pel seu dany i el 
seu perjudici?" "Sí, venerable senyor." 

"Què penseu, Kalamas? Aquestes coses són bones o dolentes?" 
"Dolentes, venerable senyor." 

"Censurades o lloades pels savis?" "Censurades, venerable 
senyor." 

"Quan aquestes coses es fan reiteradament, condueixen al dany 
i a l'infortuni? Què us sembla?" "Quan aquestes coses es fan 
reiteradament, condueixen al dany i a l'infortuni. Això és el que 
ens sembla." 

"Per tant, us dic que: Vinga Kalamas! No us atingueu al que ha 
estat adquirit mitjançant el que s'escolta repetidament o el que 
és tradició o el que és rumor o el que està en les escriptures o el 
que és conjectura o el que és axiomàtic o el que és un 
raonament enganyós o el que és un prejudici o el que aparenta 
ser l'habilitat d'algú o el que és una consideració. Kalamas, quan 
coneixeu per vosaltres mateixos que algunes coses són 
doloroses o són censurables o són censurades pels savis i que 
quan es fan reiteradament, aquestes coses condueixen al dany i 
a l'infortuni, deixeu-les!" 

El Criteri d'acceptació 

"Vinga Kalamas! No us atingueu al que ha estat adquirit 
mitjançant el que s'escolta repetidament o el que és tradició o el 
que és rumor o el que està en les escriptures o el que és 
conjectura o el que és axiomàtic o el que és un raonament 
enganyós o el que és un prejudici o el que aparenta ser 



l'habilitat d'algú o el que és una consideració. Quant per 
vosaltres mateixos sapigueu: 'Aquestes coses són bones, 
aquestes coses no són censurables, aquestes coses són lloades 
pels savis i que quan es fan reiteradament, aquestes coses 
condueixen al benefici i la felicitat,' persevereu en elles." 

Absència de cobdícia , odi i ignorància 

"Què penseu, Kalamas? L'absència de cobdícia sorgeix en un 
home pel seu benefici o pel seu perjudici?" "Pel seu benefici, 
venerable senyor." 

"Kalamas: Un home que no està mentalment submergit i vençut 
per la cobdícia, no mata, no roba, no comet adulteri, no diu 
mentides i d'aquesta manera dona exemple i incita a l'altre a fer 
el mateix. Resulta això sempre en el seu benefici i felicitat?" "Sí, 
venerable senyor." 

"Què penseu, Kalamas? L'absència d'odi sorgeix en un home pel 
seu benefici o pel seu perjudici?" "Pel seu benefici, venerable 
senyor." 

"Kalamas: Un home que no està mentalment submergit i vençut 
per l'odi, no mata, no roba, no comet adulteri, no diu mentides i 
d'aquesta manera dona exemple i incita a l'altre a fer el mateix. 
Resulta això sempre en el seu benefici i felicitat?" "Sí, venerable 
senyor." 

"Què penseu, Kalamas? L'absència de ignorància sorgeix en un 
home pel seu benefici o pel seu perjudici?" "Pel seu benefici, 
venerable senyor." 

"Kalamas: Un home que no està mentalment submergit i vençut 
per la ignorància, no mata, no roba, no comet adulteri, no diu 
mentides i d'aquesta manera dona exemple i incita a l'altre a fer 
el mateix. Resulta això sempre en el seu benefici i felicitat?" "Sí, 
venerable senyor." 



"Què us sembla, Kalamas? Aquestes coses són bones o 
dolentes?" "Bones, venerable senyor." 

"Són censurables o no censurables?" "No censurables, venerable 
senyor." 

"Censurades o lloades pels savis?" "Lloades, venerable senyor." 

"Quan aquestes coses es fan amb perseverança, condueixen al 
benefici i la felicitat o no? Què us sembla?" "Quan aquestes 
coses s'emprenen i se segueixen condueixen al benefici i la 
felicitat. Això és el que ens sembla." 

Per tant, Kalamas, quan per vosaltres mateixos sapigueu que 
'Aquestes coses són bones, aquestes coses no són censurables, 
aquestes coses són lloades pels savis i que quan es fan 
reiteradament, aquestes coses condueixen al benefici i la 
felicitat,' persevereu en elles." 

Els quatre estats exaltats 

"Kalamas: El deixeble dels Nobles, aquell que, en aquesta vida, 
roman lliure de cobdícia, lliure d'odi, lliure d'ignorància, 
clarament comprenent i atent, roman, havent ensenyat, 
escampat i difós amb el pensament d'amistat i amor: el primer 
estat mental i el segon i el tercer i, de la mateixa manera, la 
quarta cambra (tant a dalt, a baix com al voltant) i havent 
ensenyat, escampat i difós pel món sencer i, a causa de 
l'existència a l'univers de tots els éssers vivents, amb l'exaltat i 
il·limitat pensament d'amistat i amor que està lliure de malícia 
o odi." 

"Kalamas: El deixeble dels Nobles, aquell que, en aquesta vida, 
roman lliure de cobdícia, lliure d'odi, lliure d'ignorància, 
clarament comprenent i atent, roman, havent ensenyat, 
escampat i difós amb el pensament compassiu: el primer estat 
mental i el segon i el tercer i, de la mateixa manera, la quarta 
cambra (tant a dalt, a baix com al voltant) i havent ensenyat, 



escampat i difós pel món sencer i, a causa de l'existència a 
l'univers de tots els éssers vivents, amb l'exaltat i il·limitat 
pensament compassiu que està lliure de malícia o odi." 

"Kalamas: El deixeble dels Nobles, aquell que, en aquesta vida, 
roman lliure de cobdícia, lliure d'odi, lliure d'ignorància, 
clarament comprenent i atent, roman, havent ensenyat, 

escampat i difós amb el pensament de pur goig: el primer estat 
mental i el segon i el tercer i, de la mateixa manera, la quarta 
cambra (tant a dalt, a baix com al voltant) i havent ensenyat, 
escampat i difós pel món sencer i, a causa de l'existència a 
l'univers de tots els éssers vivents, amb l'exaltat i il·limitat 
pensament de pur goig que està lliure de malícia o odi." 

"Kalamas: El deixeble dels Nobles, aquell que, en aquesta vida, 
roman lliure de cobdícia, lliure d'odi, lliure d'ignorància, 
clarament comprenent i atent, roman, havent ensenyat, 

escampat i difós amb el pensament equànime: el primer estat 
mental i el segon i el tercer i, de la mateixa manera, la quarta 
cambra (tant a dalt, a baix com al voltant) i havent ensenyat, 
escampat i difós pel món sencer i, a causa de l'existència a 
l'univers de tots els éssers vivents, amb l'exaltat i il·limitat 
pensament equànime que està lliure de malícia o odi." 

Els quatre consols 

"Kalamas: El deixeble dels Nobles, que té la ment lliure d'odi, la 
ment lliure de malícia, la ment lliure de taca, la ment purificada, 
és un ésser que troba quatre consols, aquí i ara." 

"Suposeu que hi ha un més enllà i que hi ha un fruit, resultat de 
les accions bones i dolentes. Llavors, és possible que en la 
dissolució del cos -després de la mort-, jo renaixi al món 
celestial, en estat de goig. Aquest és el primer consol que troba." 

"Suposeu que no hi ha més enllà i que no hi ha fruit, resultat, de 
les accions bones i dolentes. No obstant això, en aquest món, 



aquí i ara, em mantinc lliure d'odi, lliure de malícia, segur, 
saludable i content. Aquest és el segon consol que troba." 

"Suposeu que els resultats dolents afecten els homes que actuen 
malament. Però, jo no actuo de la mateixa manera i no faig mal 
ningú. En conseqüència, penso que mai, els resultats dolents 
m'afectaran, doncs no faig males obres. Aquest és el tercer 
consol que troba." 

"Suposeu que els resultats dolents no afecten un home que 
actua malament. I, de totes maneres, sóc purificat. Aquest és el 
quart consol que troba." 

"Kalamas: El deixeble dels Nobles, que posseeix una ment lliure 
d'odi, una ment lliure de malícia, una ment sense taca, una 
ment purificada, és aquell que, aquí i ara, troba quatre consols." 

"Meravellós, venerable senyor! Meravellós, venerable senyor! 
Venerable senyor, és com si una persona posés del dret allò que 
ha caigut, o com si descobrís el que està cobert, o com si 
ensenyés el camí a algú que s'ha perdut, o com si portés un llum 
en la foscor i pensés: Aquells que tinguin ulls, veuran. Així ha 
estat presentat el dharma pel Benaurat. Venerable, senyor, 
nosaltres venim a prendre refugi en el buda, a prendre refugi en 
el dharma, i a prendre refugi en el shanga. Venerable senyor, 
permeti el Benaurat considerar-nos seguidors laics que han pres 
refugi, a partir d'avui i per sempre més." 


Fi 



Grup de traductors voluntaris 



www.facebook.com/textossagrats 


Font: transcripció basada en la transmissió oral dels deixebles del tathagata, uns 
500 anys després de la seva mort. 

Buda: benaurat, tathagata, despert, enaltit, sublim, etc. 

Pd.: Algunes paraules pali s'han passat al sànscrit donada la seva popularitat a 
occident: Sutres (suttes), Dharma (Dhamma), Nirvana (Nibbana)... El traductor ha 
substituït la paraula "monjo'' per germà, amic, company, meditador, deixeble, 
aprenent o practicant, ja que a l'orient el coneixement espiritual, habitualment, es 
transmet directament de mestre a aprenent i se sap que els primers deixebles del 
despert eren ascetes o eremites que vivien en els boscos. Per tant, utilitzar la 
paraula «monjo», que és la que s'ha utilitzat tradicionalment, donaria una falsa 
imatge de la realitat. 

Ara bé, és cert que, amb el temps, van aparèixer ordes monàstiques budistes que 
foren pioneres i també que, els primers textos budistes van ser redactats i 
preservats per aquestes ordes, 500 anys després de la mort de Buda. 

Passa el mateix amb els deixebles de Jesucrist que en cap cas eren «monjos». Més 
aviat eren «deixebles», seguidors o aprenents (però no monjos residents en els 
típics monestirs)... El traductor creu que és important deixar clar que la manera de 
fer de buda tenia més paral·lelismes amb la manera lliure de viure i ensenyar 
socràtica que amb la de les organitzacions monàstiques posteriors, que en el seu 
parer, deuen la seva «forma organitzada» a una necessitat de preservació causada 
per la desaparició del mestre espiritual... Ha passat amb moltes ensenyances 
espirituals i cultes religiosos, que perviuen -molts cops, lleugerament allunyats de 
l'esperit inicial-, gràcies a la «forma organitzada» posterior. 




Que tots els éssers 
s’alliberin i siguin feliços! 


Breu glossari pali 

Alfabet Pali: 

a, -a, i,-i, u, u-, e, o, k, kh, g, gh, n', c, ch, j, jh, iT, tt .h, d ., 
d .h, n t, th, d, dh, n, p, ph, b, bh, m, y, r, 1, v, s, h, 1m‘ 


Anatta: Insubstancial, impermanent, sense jo. 

Anapana: Respiració inspirada i exhalada. 

Anicca: No estable, transitori, no permanent. Una de les tres 
característiques de l'existència inherents a totes les coses 
condicionades: i) no permanència (anicca); 2) sofriment (dukkha); 3) 
insubstancialitat, no jo (anatta). 

Arahant: Algú que ha abastat la santedat. L'estat mes elevat. 

Asubha: Repulsiu. Desagradable. Allò que es descompon o podreix. 
Dakkhim: Persona que veu, percep o sap. 

Dana: Caritat, donatiu, regal. 

Dhamma: Ensenyança, natura, veritat, moralitat, bona conducta. 
Dhammika: Just. 

Dukkha: Sofriment, dolor. 



Jhana: Grau de concentració mental. Meditació en un tema o objecte 
religiós. 

Na, ni: No. 

Nirodha: La fi. La Noble Veritat de la fi del sofriment. 

Niketa, niketana: Casa, llar. 

Nikaya: grup, secta, classe, col·lecció. 

Nikkaddhita: Fet fora, expulsat. 

Nibbana: Lliure del desig, extinció de la cobdícia, l'odi i la ignorància, 
alliberació, estat joiós. 

Samsara: Viatjar o fluir per diferents estats un cop i un altre. 
Transmigració. 

Samyutta: Recopilació. 

Samudayasacca: Segona Noble Veritat. La veritat de l'origen del 
patiment, que es causat per l'anhel, l'avidés i el desig. 

Sankara: Deixalla, brossa. 

Samadhi: Meditació, concentració de la ment. Estat de consciència 
meditatiu o contemplació. 

Siddhattha: Mostassa. Ésser que ha complert la seva tasca. Ésser 
semidivi. Mag. 

Siddhi: Guany, premi, consecució. 

Sila: Pedra. Natura. Conducta o practica moral. Codi moral. 

Shanga: Comunitat o grup de deixebles. 

Sutta: Col·lecció d'aforismes en forma de manual. Fil. 

Tathagata: Algú que ha abastat la il·luminació. 

Vipasanna: Veure molt clar. Meditació d'introspecció. 

Vivasana: Fi o la fi. Punt final. 

Viveka: Desaferrament. Retir. 

Yoni: Origen de l'existencia, orgue sexual femení, coneixement. 

